ประกาศ ก.ศป. เรื่อง หลักเกณฑ์และวิธีการเลือก การนับคะแนน และการประกาศผลการเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครอง---------------------------------------------------------------------------------------------------------------------------------- โดยที่เป็นการสมควรปรับปรุงประกาศ ก.ศป. เรื่อง หลักเกณฑ์และวิธีการเลือกกรรมการบริหาร ศาลปกครองผู้ทรงคุณวุฒิที่เป็นข้าราชการฝ่ายศาลปกครอง ลงวันที่ ๑๒ ตุลาคม พ.ศ. ๒๕๖๐ เพื่อให้ การเลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครอง เป็นไปโดยถูกต้องและเรียบร้อยอาศัยอํานาจตามความในมาตรา ๔๑/๒ วรรคหนึ่ง (๔) แห่งพระราชบัญญัติจัดตั้ง ศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้ง ศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.ศป. โดยความเห็นชอบของ ที่ประชุมใหญ่ตุลาการในศาลปกครองสูงสุด จึงออกประกาศไว้ ดังต่อไปนี้ข้อ ๑ ให้ยกเลิกประกาศ ก.ศป. เรื่อง หลักเกณฑ์และวิธีการเลือกกรรมการบริหาร ศาลปกครองผู้ทรงคุณวุฒิที่เป็นข้าราชการฝ่ายศาลปกครอง ลงวันที่ ๑๒ ตุลาคม พ.ศ. ๒๕๖๐ข้อ ๒ ในประกาศนี้ "การเลือกกรรมการบริหารศาลปกครองผู้ทรงคุณวุฒิ" หมายความว่า การเลือกกรรมการบริหาร ศาลปกครองผู้ทรงคุณวุฒิที่เป็นข้าราชการฝ่ายศาลปกครอง ตามมาตรา ๔๑/๒ วรรคหนึ่ง (๔) "การเลือกตามวาระ" หมายความว่า การเลือกกรรมการบริหารศาลปกครองผู้ทรงคุณวุฒิ เพื่อให้ดํารงตําแหน่งตามวาระ "การเลือกแทนตําแหน่งที่ว่าง" หมายความว่า การเลือกกรรมการบริหารศาลปกครอง ผู้ทรงคุณวุฒิเพื่อให้ดํารงตําแหน่งแทนตําแหน่งที่ว่างลงก่อนครบวาระ "คณะกรรมการดําเนินการเลือก" หมายความว่า คณะกรรมการดําเนินการเลือกกรรมการ บริหารศาลปกครองผู้ทรงคุณวุฒิที่เป็นข้าราชการฝ่ายศาลปกครอง ตามมาตรา ๔๑/๒ วรรคหนึ่ง (๔) "บัตรเลือก" หมายความว่า บัตรเลือกกรรมการบริหารศาลปกครองผู้ทรงคุณวุฒิ "สํานักงาน" หมายความว่า สํานักงานศาลปกครอง "เลขาธิการ" หมายความว่า เลขาธิการสํานักงานศาลปกครอง "รองเลขาธิการ" หมายความว่า รองเลขาธิการสํานักงานศาลปกครองข้อ ๓ ข้าราชการฝ่ายศาลปกครองผู้มีสิทธิได้รับเลือกเป็นกรรมการบริหารศาลปกครอง ผู้ทรงคุณวุฒิต้องดํารงตําแหน่งประเภทวิชาการไม่ต่ํากว่าระดับทรงคุณวุฒิ หรือประเภทบริหาร ไม่ต่ํากว่าระดับสูงข้อ ๔ ให้ประธานศาลปกครองสูงสุดดําเนินการจัดให้มีการเลือกกรรมการบริหาร ศาลปกครองผู้ทรงคุณวุฒิตามหลักเกณฑ์และวิธีการที่กําหนดในประกาศนี้ และให้เลขาธิการรับผิดชอบดูแลให้การเลือกกรรมการบริหารศาลปกครองผู้ทรงคุณวุฒิมีความโปร่งใส และป้องกันไม่ให้ข้าราชการฝ่ายศาลปกครองกระทําการใด ๆ อันมีลักษณะเป็นการหาเสียงเพื่อจูงใจให้ผู้ใดลงคะแนนหรืองดเว้นลงคะแนนเลือกตนเองหรือบุคคลหนึ่งบุคคลใดเป็นกรรมการบริหารศาลปกครองผู้ทรงคุณวุฒิข้อ ๕ ให้ประธานศาลปกครองสูงสุดคัดเลือกและแต่งตั้งตุลาการศาลปกครองจํานวนสี่คน และเลขาธิการเป็นกรรมการในคณะกรรมการดําเนินการเลือก ก่อนวันเริ่มดําเนินการเลือกกรรมการ บริหารศาลปกครองผู้ทรงคุณวุฒิไม่น้อยกว่าสิบห้าวัน ให้ตุลาการศาลปกครองที่ประธานศาลปกครองสูงสุดคัดเลือกและแต่งตั้งตามวรรคหนึ่ง ซึ่งมีอาวุโสสูงสุดเป็นประธานกรรมการ ให้เลขาธิการแต่งตั้งข้าราชการฝ่ายศาลปกครองจํานวนหนึ่งคนเป็นเลขานุการ และจํานวน ไม่เกินสองคนเป็นผู้ช่วยเลขานุการ ให้คณะกรรมการดําเนินการเลือกกําหนดและดําเนินการให้มีการแจ้งวัน เวลา และสถานที่ ที่จะทําการเลือกกรรมการบริหารศาลปกครองผู้ทรงคุณวุฒิ และดําเนินการเลือกกรรมการบริหาร ศาลปกครองผู้ทรงคุณวุฒิ ตรวจนับคะแนน และประกาศผลการเลือก ให้เป็นไปตามหลักเกณฑ์ และวิธีการที่กําหนดในประกาศนี้ ในกรณีเลือกแทนตําแหน่งที่ว่าง ให้ประธานศาลปกครองสูงสุดดําเนินการตามวรรคหนึ่ง ให้แล้วเสร็จภายในสามวันนับแต่วันที่ตําแหน่งว่าง ข้อ ๖ ให้คณะกรรมการดําเนินการเลือกแต่งตั้งคณะอนุกรรมการเพื่อดําเนินการเกี่ยวกับ การเลือกกรรมการบริหารศาลปกครองผู้ทรงคุณวุฒิ ดังนี้ (๑) คณะอนุกรรมการรับและเก็บรักษาบัตรเลือก ประกอบด้วยข้าราชการฝ่ายศาลปกครอง ประเภทอํานวยการ ระดับสูง คนหนึ่ง เป็นประธานอนุกรรมการ และข้าราชการฝ่ายศาลปกครอง จํานวนสองคน เป็นอนุกรรมการ (๒) คณะอนุกรรมการตรวจนับคะแนน ประกอบด้วยข้าราชการฝ่ายศาลปกครองประเภท อํานวยการ ระดับสูง คนหนึ่ง เป็นประธานอนุกรรมการ และข้าราชการฝ่ายศาลปกครองจํานวนสี่คน เป็นอนุกรรมการ (๓) คณะอนุกรรมการทําลายบัตรเลือก ประกอบด้วยข้าราชการฝ่ายศาลปกครองประเภท อํานวยการ ระดับสูง คนหนึ่ง เป็นประธานอนุกรรมการ และข้าราชการฝ่ายศาลปกครองจํานวนสองคน เป็นอนุกรรมการ ให้เลขาธิการแต่งตั้งบุคคลเพื่อช่วยคณะอนุกรรมการตามวรรคหนึ่งดําเนินการใด ๆ ได้ตาม ความเหมาะสมข้อ ๗ ให้เลขาธิการจัดทําบัญชีรายชื่อข้าราชการฝ่ายศาลปกครองผู้มีสิทธิได้รับเลือก เป็นกรรมการบริหารศาลปกครองผู้ทรงคุณวุฒิ และสอบถามข้าราชการฝ่ายศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิ เพื่อให้แสดงความประสงค์ว่าต้องการได้รับเลือก เป็นกรรมการบริหารศาลปกครองผู้ทรงคุณวุฒิหรือไม่ หากไม่ประสงค์ที่จะได้รับเลือกให้แจ้งเลขาธิการ ทราบภายในเจ็ดวันนับแต่วันที่เลขาธิการสอบถามในกรณีเลือกตามวาระ หรือภายในสามวันนับแต่วันที่เลขาธิการสอบถามในกรณีเลือกแทนตําแหน่งที่ว่าง ทั้งนี้ หากไม่มีการแจ้งความประสงค์ภายใน ระยะเวลาดังกล่าว ถือว่าข้าราชการฝ่ายศาลปกครองผู้มีสิทธิได้รับเลือกผู้นั้นประสงค์ที่จะได้รับเลือก เป็นกรรมการบริหารศาลปกครองผู้ทรงคุณวุฒิ ในกรณีที่ข้าราชการฝ่ายศาลปกครองผู้มีสิทธิได้รับเลือกประสงค์ที่จะเผยแพร่ประวัติการรับ ราชการและผลงานแก่ผู้มีสิทธิเลือก ให้จัดทําข้อมูลตามแบบที่สํานักงานกําหนด และส่งให้เลขาธิการ ภายในกําหนดระยะเวลาตามวรรคหนึ่ง เมื่อพ้นกําหนดระยะเวลาตามวรรคหนึ่ง ให้เลขาธิการจัดทําบัญชีรายชื่อข้าราชการฝ่ายศาลปกครอง ผู้มีสิทธิเลือกกรรมการบริหารศาลปกครองผู้ทรงคุณวุฒิ และบัญชีรายชื่อและหมายเลขของข้าราชการ ฝ่ายศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิ รวมทั้งรวบรวมข้อมูลเกี่ยวกับประวัติการรับราชการและผลงานของผู้มีสิทธิได้รับเลือกที่ประสงค์ให้เผยแพร่แก่ผู้มีสิทธิเลือก แล้วเสนอคณะกรรมการดําเนินการเลือกพิจารณาตรวจสอบก่อนดําเนินการต่อไป ทั้งนี้ หากข้าราชการ ฝ่ายศาลปกครองผู้มีสิทธิได้รับเลือกผู้ใดไม่ประสงค์จะได้รับเลือก หรือเป็นกรรมการตุลาการศาลปกครองผู้ทรงคุณวุฒิ หรือกรรมการข้าราชการฝ่ายศาลปกครองผู้ทรงคุณวุฒิอยู่ในเวลาเดียวกับที่เลขาธิการ จัดทําบัญชีรายชื่อ ให้เลขาธิการระบุหมายเหตุแสดงความประสงค์ของข้าราชการฝ่ายศาลปกครอง และการเป็นกรรมการตุลาการศาลปกครองผู้ทรงคุณวุฒิหรือกรรมการข้าราชการฝ่ายศาลปกครองผู้ทรงคุณวุฒิดังกล่าวไว้ในบัญชีรายชื่อด้วย ในกรณีเลือกแทนตําแหน่งที่ว่าง ให้เลขาธิการดําเนินการตามวรรคสามให้แล้วเสร็จภายใน เจ็ดวันนับแต่วันที่ตําแหน่งว่างข้อ ๘ เมื่อคณะกรรมการดําเนินการเลือกพิจารณาตรวจสอบบัญชีรายชื่อข้าราชการ ฝ่ายศาลปกครองผู้มีสิทธิเลือกกรรมการบริหารศาลปกครองผู้ทรงคุณวุฒิ และบัญชีรายชื่อและหมายเลข ของข้าราชการฝ่ายศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิ รวมทั้งข้อมูลเกี่ยวกับประวัติการรับราชการและผลงานของผู้มีสิทธิได้รับเลือกที่ประสงค์ให้เผยแพร่ แก่ผู้มีสิทธิเลือกตามข้อ ๗ แล้ว ให้เลขาธิการจัดส่งบัตรเลือก และบัญชีรายชื่อและหมายเลข ของข้าราชการฝ่ายศาลปกครองผู้มีสิทธิได้รับเลือกไปยังข้าราชการฝ่ายศาลปกครองผู้มีสิทธิเลือก โดยต้องแจ้งกําหนดวัน เวลา และสถานที่ที่จะทําการเลือกและกําหนดวันสุดท้ายที่จะต้องส่งบัตรเลือกกลับ ให้ถึงสํานักงาน รวมตลอดถึงกําหนดวัน เวลา และสถานที่ที่จะทําการตรวจนับคะแนนด้วย ในการนี้เลขาธิการต้องจัดส่งบัตรเลือกพร้อมทั้งเอกสารดังกล่าวให้แล้วเสร็จก่อนกําหนดวันสุดท้ายที่จะต้องส่งบัตรเลือกให้ถึงสํานักงานไม่น้อยกว่าสิบห้าวันในกรณีเลือกตามวาระ หรือไม่น้อยกว่าเจ็ดวันในกรณีเลือกแทน ตําแหน่งที่ว่าง ทั้งนี้ ให้สํานักงานเผยแพร่ประวัติการรับราชการและผลงานของผู้มีสิทธิได้รับเลือกที่มี ความประสงค์ให้เผยแพร่ข้อมูลแก่ผู้มีสิทธิเลือก ตามวิธีการที่คณะกรรมการดําเนินการเลือกกําหนด ในกรณีเลือกแทนตําแหน่งที่ว่าง ให้แจ้งจํานวนตําแหน่งกรรมการบริหารศาลปกครองผู้ทรงคุณวุฒิ ที่ว่างไปด้วย ก่อนกําหนดวันสุดท้ายที่จะต้องส่งบัตรเลือกให้ถึงสํานักงานเจ็ดวันในกรณีเลือกตามวาระ หรือ สามวันในกรณีเลือกแทนตําแหน่งที่ว่าง ถ้าข้าราชการฝ่ายศาลปกครองผู้มีสิทธิเลือกผู้ใดยังไม่ได้รับ บัตรเลือก หรือบัญชีรายชื่อและหมายเลขของข้าราชการฝ่ายศาลปกครองผู้มีสิทธิได้รับเลือก ให้ผู้นั้นแจ้งเลขาธิการเพื่อดําเนินการให้ตนมีโอกาสใช้สิทธิเลือกภายในกําหนดวันสุดท้ายที่จะต้องส่งบัตรเลือกให้ถึง สํานักงานข้อ ๙ บัตรเลือกให้เป็นไปตามแบบท้ายประกาศนี้และบัตรทุกบัตรต้องมีลายมือชื่อของ เลขาธิการและรองเลขาธิการคนหนึ่งกํากับไว้เป็นหลักฐาน ในกรณีเลือกแทนตําแหน่งที่ว่าง ให้จํานวนหมายเลขผู้มีสิทธิได้รับเลือกในแบบบัตรเลือกกรรมการบริหารศาลปกครองผู้ทรงคุณวุฒิเท่ากับจํานวนตําแหน่งกรรมการบริหารศาลปกครอง ผู้ทรงคุณวุฒิที่ว่างข้อ ๑๐ ให้ข้าราชการฝ่ายศาลปกครองซึ่งมีสิทธิเลือกและประสงค์จะลงคะแนน เขียนหมายเลข ผู้ซึ่งตนเลือกลงในบัตรเลือกด้วยตนเอง แล้วใส่ซองที่เลขาธิการจัดส่งไปให้ ปิดผนึก และนําไปหย่อน ลงในกล่องรับบัตรเลือกที่ตั้งอยู่ที่สํานักงานในส่วนกลางด้วยตนเอง สําหรับข้าราชการฝ่ายศาลปกครองในภูมิภาค อาจนําซองบัตรเลือกไปหย่อนลงในกล่องรับ บัตรเลือกด้วยตนเองตามสถานที่ที่กําหนดไว้ตามวรรคหนึ่ง หรือจะนําซองบัตรเลือกใส่ซองที่เลขาธิการ จัดส่งไปให้สําหรับส่งทางไปรษณีย์ลงทะเบียนด้วยตนเอง หรือจะมอบซองบัตรเลือกให้ผู้อํานวยการ สํานักงานศาลปกครองในภูมิภาคเป็นผู้รวบรวมส่งทางไปรษณีย์ลงทะเบียนก็ได้ ทั้งนี้ จะต้องส่งบัตรเลือก ให้ถึงเลขาธิการภายในกําหนดวันสุดท้ายที่จะต้องส่งบัตรเลือกกลับให้ถึงสํานักงานข้อ ๑๑ ให้คณะอนุกรรมการรับและเก็บรักษาบัตรเลือกมีอํานาจหน้าที่ดูแลความเรียบร้อย ในการหย่อนบัตรเลือกลงในกล่องรับบัตรเลือกของข้าราชการฝ่ายศาลปกครอง รับซองบัตรเลือกที่ส่งมา ทางไปรษณีย์ลงทะเบียน แล้วนําซองบัตรเลือกที่ได้รับไปใส่รวมกันไว้ในกล่องรับบัตรเลือกโดยพลัน โดยไม่ต้องเปิดซองไปรษณีย์ลงทะเบียน และดูแลรักษากล่องรับบัตรเลือกเพื่อส่งมอบให้คณะอนุกรรมการตรวจนับคะแนนในวันตรวจนับคะแนน ในการนี้ ให้แต่งตั้งข้าราชการฝ่ายศาลปกครองจํานวนไม่น้อยกว่าสองคน ทําหน้าที่ช่วยเหลือ การปฏิบัติงานของคณะอนุกรรมการรับและเก็บรักษาบัตรเลือกให้เป็นไปโดยเรียบร้อยข้อ ๑๒ คณะอนุกรรมการตรวจนับคะแนนมีอํานาจหน้าที่ ดังต่อไปนี้ (๑) รักษาความสงบเรียบร้อยในสถานที่ตรวจนับคะแนน (๒) ตรวจสอบและวินิจฉัยบัตรเลือกเพื่อตรวจนับคะแนน และดําเนินการอื่นใดอันเกี่ยวกับ การตรวจสอบและวินิจฉัยบัตรเลือกเพื่อตรวจนับคะแนน เพื่อให้การเลือกกรรมการบริหารศาลปกครองผู้ทรงคุณวุฒิเป็นไปด้วยความเรียบร้อย บริสุทธิ์ และยุติธรรม (๓) ดําเนินการเกี่ยวกับการตรวจนับคะแนนและประกาศผลการตรวจนับคะแนนตามที่ กําหนดในประกาศนี้ข้อ ๑๓ ก่อนเริ่มการตรวจนับคะแนน ให้คณะอนุกรรมการตรวจนับคะแนนเปิดซองไปรษณีย์ลงทะเบียนที่บรรจุซองบัตรเลือกของข้าราชการฝ่ายศาลปกครองในภูมิภาค และนําซองบัตรเลือก ของข้าราชการฝ่ายศาลปกครองในภูมิภาคมารวมกับซองบัตรเลือกของข้าราชการฝ่ายศาลปกครอง ในส่วนกลาง ในการตรวจนับคะแนน ให้คณะอนุกรรมการตรวจนับคะแนนเปิดซองบัตรเลือกและวินิจฉัยว่า บัตรเลือกนั้นเป็นบัตรดี บัตรเสียบางส่วน หรือบัตรเสีย แล้วดําเนินการนับคะแนนสําหรับบัตรดี และบัตรเสียบางส่วนเฉพาะส่วนที่ไม่เสีย บัตรเสียบางส่วนหรือบัตรเสีย ให้อนุกรรมการตรวจนับคะแนนคนหนึ่งสลักหลังว่า "เสียบางส่วน"หรือ "เสีย" แล้วแต่กรณี แล้วให้อนุกรรมการตรวจนับคะแนนไม่น้อยกว่ากึ่งหนึ่งของอนุกรรมการ ที่มาปฏิบัติหน้าที่ลงลายมือชื่อกํากับไว้ เมื่อการตรวจนับคะแนนสิ้นสุดลงแล้ว ให้คณะอนุกรรมการตรวจนับคะแนนเก็บบัตรเลือก ที่ใช้นับคะแนน โดยแยกบัตรเสียบางส่วนและบัตรเสียบรรจุซองหรือห่อไว้ต่างหากเพื่อมิให้ปะปนกับ บัตรเลือกอื่น และเก็บบัตรเลือกที่ใช้นับคะแนนทั้งหมดไว้ด้วยกันในหีบโดยปิดหีบใส่กุญแจอย่างน้อย สามดอกประจําครั่งทับรูกุญแจไว้ หากเป็นหีบบัตรเลือกที่มีช่อง ให้เอากระดาษปิดทับช่องไว้ โดยลงลายมือชื่อคณะอนุกรรมการตรวจนับคะแนนไว้บนกระดาษนั้นด้วย และให้เก็บรักษาไว้ที่สํานักงาน เพื่อส่งมอบให้คณะอนุกรรมการทําลายบัตรเลือกดําเนินการต่อไปตามข้อ ๑๘ การดําเนินการตามวรรคหนึ่ง วรรคสอง และวรรคสาม ต้องกระทําโดยเปิดเผยให้ผู้มีส่วนได้เสีย เข้าร่วมสังเกตการณ์ได้และให้ดําเนินการอย่างต่อเนื่องจนเสร็จสิ้นในคราวเดียวตามกําหนดวัน เวลา และสถานที่ที่กําหนดไว้ในข้อ ๘ วรรคหนึ่ง ในกรณีที่การตรวจนับคะแนนไม่สามารถกระทําได้ หรือไม่สามารถตรวจนับคะแนนได้จนเสร็จสิ้น อันเนื่องจากเหตุสุดวิสัยหรือเหตุจําเป็นอย่างใด ๆ ให้คณะอนุกรรมการตรวจนับคะแนนประกาศ งดการตรวจนับคะแนนแล้วรายงานต่อคณะกรรมการดําเนินการเลือกโดยพลัน เพื่อให้คณะกรรมการดําเนินการเลือกวินิจฉัยสั่งการตามที่เห็นสมควร และกําหนดวัน เวลา และสถานที่นับคะแนนใหม่โดยเร็วข้อ ๑๔ บัตรเลือกต่อไปนี้ ให้ถือเป็นบัตรเสียและไม่ให้นับคะแนน (๑) ในกรณีการเลือกตามวาระ (ก) บัตรที่มิใช่บัตรฉบับที่เลขาธิการส่งไปให้หรือบัตรที่ไม่มีลายมือชื่อของเลขาธิการ และรองเลขาธิการกํากับเป็นหลักฐาน (ข) บัตรที่เขียนหมายเลขของข้าราชการฝ่ายศาลปกครองผู้มีสิทธิได้รับเลือก เป็นกรรมการบริหารศาลปกครองผู้ทรงคุณวุฒิเกินจํานวนที่กฎหมายกําหนด (ค) บัตรที่มิได้เขียนหมายเลขของข้าราชการฝ่ายศาลปกครองผู้มีสิทธิได้รับเลือก เป็นกรรมการบริหารศาลปกครองผู้ทรงคุณวุฒิเลย (ง) บัตรที่เขียนหมายเลขอื่นที่ไม่มีในบัญชีรายชื่อข้าราชการฝ่ายศาลปกครองผู้มีสิทธิ ได้รับเลือกเป็นกรรมการบริหารศาลปกครองผู้ทรงคุณวุฒิทั้งหมด (จ) บัตรที่ผู้เลือกมิได้เขียนหมายเลขของข้าราชการฝ่ายศาลปกครองผู้มีสิทธิได้รับเลือก เป็นกรรมการบริหารศาลปกครองผู้ทรงคุณวุฒิทั้งหมดด้วยตนเอง (ฉ) บัตรที่เขียนหมายเลขของข้าราชการฝ่ายศาลปกครองผู้มีสิทธิได้รับเลือกเป็นกรรมการ บริหารศาลปกครองผู้ทรงคุณวุฒิทั้งหมดเลอะเลือนหรือไม่ชัดเจนจนไม่สามารถทราบเจตนาอันแท้จริง ของผู้เลือกได้ว่าลงคะแนนให้แก่หมายเลขใด (ช) บัตรที่ไปถึงสํานักงานพ้นกําหนดวันสุดท้ายของการส่งบัตรเลือกตามข้อ ๘ (๒) ในกรณีการเลือกแทนตําแหน่งที่ว่าง (ก) บัตรที่เขียนหมายเลขของข้าราชการฝ่ายศาลปกครองผู้มีสิทธิได้รับเลือก เป็นกรรมการบริหารศาลปกครองผู้ทรงคุณวุฒิเกินจํานวนตําแหน่งที่ว่าง (ข) บัตรที่มีลักษณะตาม (๑) (ก) (ค) (ง) (จ) (ฉ) หรือ (ช)ข้อ ๑๕ บัตรเลือกต่อไปนี้ ให้ถือเป็นบัตรเสียบางส่วน และไม่ให้นับคะแนนส่วนที่เสีย แต่ให้นับคะแนนส่วนที่ไม่เสียเท่านั้น (๑) บัตรที่เขียนหมายเลขอื่นที่ไม่มีในบัญชีรายชื่อข้าราชการฝ่ายศาลปกครองผู้มีสิทธิ ได้รับเลือกเป็นกรรมการบริหารศาลปกครองผู้ทรงคุณวุฒิปนกับหมายเลขที่มีในบัญชีรายชื่อ (๒) บัตรที่ผู้เลือกมิได้เขียนหมายเลขของข้าราชการฝ่ายศาลปกครองผู้มีสิทธิได้รับเลือก เป็นกรรมการบริหารศาลปกครองผู้ทรงคุณวุฒิหมายเลขใดด้วยตนเอง (๓) บัตรที่เขียนหมายเลขของข้าราชการฝ่ายศาลปกครองผู้มีสิทธิได้รับเลือกเป็นกรรมการบริหาร ศาลปกครองผู้ทรงคุณวุฒิซ้ํากับหมายเลขที่เขียนไว้ก่อนแล้ว (๔) บัตรที่เขียนหมายเลขของข้าราชการฝ่ายศาลปกครองผู้มีสิทธิได้รับเลือกเป็นกรรมการ บริหารศาลปกครองผู้ทรงคุณวุฒิบางหมายเลขเลอะเลือนหรือไม่ชัดเจนจนไม่สามารถทราบเจตนา อันแท้จริงของผู้เลือกได้ว่าลงคะแนนให้แก่ข้าราชการฝ่ายศาลปกครองผู้มีสิทธิได้รับเลือกหมายเลขใดข้อ ๑๖ ให้ข้าราชการฝ่ายศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิซึ่งได้คะแนนมากตามลําดับลงมาตามจํานวนที่กําหนดไว้ในมาตรา ๔๑/๒ วรรคหนึ่ง (๔) เป็นผู้ได้รับเลือกเป็นกรรมการบริหารศาลปกครองผู้ทรงคุณวุฒิ ในกรณีที่มีผู้ได้คะแนนเท่ากันในลําดับใดจนเป็นเหตุให้ไม่สามารถเรียงลําดับผู้ได้รับเลือก เป็นกรรมการบริหารศาลปกครองผู้ทรงคุณวุฒิตามจํานวนที่จะมีได้ ให้ทําการจับสลากผู้ได้คะแนนเท่ากัน ในลําดับนั้นเพื่อให้ได้ผู้ได้รับเลือกครบตามที่จะพึงมีได้ การจับสลาก ให้ประธานอนุกรรมการตรวจนับคะแนนเป็นผู้จับโดยเปิดเผยและต่อหน้า อนุกรรมการตรวจนับคะแนนไม่น้อยกว่าสามคน เมื่อทราบผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิแล้ว ให้ประธานอนุกรรมการตรวจนับคะแนนประกาศผลการตรวจนับคะแนนต่อหน้าผู้ซึ่งอยู่ ณ สถานที่ ที่ทําการตรวจนับคะแนนแล้วปิดประกาศผลการตรวจนับคะแนนดังกล่าวไว้ ณ สถานที่นั้นด้วย และให้คณะอนุกรรมการตรวจนับคะแนนรีบรายงานผลการตรวจนับคะแนน พร้อมทั้งส่งประกาศผลการตรวจนับคะแนนไปยังคณะกรรมการดําเนินการเลือกภายในวันนั้นหรือวันถัดจากวันทราบผลนั้นเป็นอย่างช้า ในกรณีที่เป็นการเลือกแทนตําแหน่งที่ว่าง ให้นําความในวรรคหนึ่ง วรรคสอง วรรคสาม และวรรคสี่ มาใช้บังคับโดยอนุโลมข้อ ๑๗ ในกรณีที่ผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิ ปรากฏว่า ข้าราชการฝ่ายศาลปกครองที่มีผลการตรวจนับคะแนนอยู่ในลําดับที่จะได้รับเลือก เป็นกรรมการบริหารศาลปกครองผู้ทรงคุณวุฒิผู้ใดมีลักษณะต้องห้ามตามมาตรา ๔๑/๓ ให้คณะกรรมการ ดําเนินการเลือกมีหนังสือสอบถามข้าราชการฝ่ายศาลปกครองผู้นั้นเพื่อแสดงความประสงค์ว่าต้องการ ดํารงตําแหน่งกรรมการบริหารศาลปกครองผู้ทรงคุณวุฒิหรือไม่ โดยให้แจ้งความประสงค์เป็นหนังสือต่อคณะกรรมการดําเนินการเลือกภายในสามวันทําการนับแต่วันที่ได้รับหนังสือจากคณะกรรมการ ดําเนินการเลือก ทั้งนี้ หากไม่แจ้งความประสงค์ภายในกําหนดระยะเวลาดังกล่าว ให้ถือว่าข้าราชการ ฝ่ายศาลปกครองผู้นั้นไม่ประสงค์จะดํารงตําแหน่งกรรมการบริหารศาลปกครองผู้ทรงคุณวุฒิ และให้เลื่อนข้าราชการฝ่ายศาลปกครองที่มีผลการตรวจนับคะแนนในลําดับถัดจากผู้นั้นเป็นผู้ได้รับเลือก ให้ดํารงตําแหน่งกรรมการบริหารศาลปกครองผู้ทรงคุณวุฒิ ให้คณะกรรมการดําเนินการเลือกรายงานผลการเลือกกรรมการบริหารศาลปกครอง ผู้ทรงคุณวุฒิต่อประธานศาลปกครองสูงสุด เพื่อดําเนินการประกาศรายชื่อผู้ได้รับเลือกเป็นกรรมการ บริหารศาลปกครองผู้ทรงคุณวุฒิตามมาตรา ๔๑/๒ วรรคหนึ่ง (๔) และให้เลขาธิการดําเนินการ ประกาศรายชื่อดังกล่าวในราชกิจจานุเบกษาต่อไปข้อ ๑๘ ให้คณะอนุกรรมการทําลายบัตรเลือก มีหน้าที่ดําเนินการทําลายบัตรเลือกด้วย เครื่องทําลายเอกสารเมื่อพ้นกําหนดเก้าสิบวันนับแต่วันที่ประธานศาลปกครองสูงสุดประกาศรายชื่อ ผู้ได้รับเลือกเป็นกรรมการบริหารศาลปกครองผู้ทรงคุณวุฒิข้อ ๑๙ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามประกาศนี้ข้อ ๒๐ ให้ประธานศาลปกครองสูงสุดรักษาการตามประกาศนี้ผู้มีอํานาจลงนาม ประกาศ ณ วันที่ ๒๘ กุมภาพันธ์ พ.ศ. ๒๕๖๒ ปิยะ ปะตังทา ประธานศาลปกครองสูงสุด ประธานกรรมการตุลาการศาลปกครอง